Zhantas/Cleaned-Uzbek_Wikipedia huggingface dataset:
Ponza jangi

Ponza jangi — Italiyaning Ponza oroli yaqinida sodir boʻlgan dengiz jangi hisoblanadi. Jang Dragut boshchiligidagi Fransuz-Usmonli floti bilan Andrea Doria qoʻmondonligi ostidagi Genuya floti oʻrtasida boʻldi. Ushbu jangda Genuyaliklar magʻlub boʻldi. Bu gʻalaba Usmonli flotining keyingi uch yil davomida Sitsiliya va Sardiniya qirgʻoqlariga boʻladigan bosqinlarini osonlashtirgan.

Qoʻshinlar
Usmonli floti 1551 — 1559-yillarda boʻlib oʻtgan Italiya urushida Genrix II Charlz V bilan toʻqnash kelganida, ya'ni Sulaymon I davrida 100 ta kemadan iborat ediEuropean warfare, 1494-1660 by Jeremy Black p.177The History of England Sharon Turner, p.311. Genuya floti Andrea Doria boshchiligidagi 40 ta urush kemasidan iborat boʻlganWhitehouse, Rosie (2013). Bradt Liguria: The Italian Riviera. Bradt Travel Guides. p. 91. ISBN 9781841624730.. Genuya flotidagi 20 ta urush kemasi shaxsan Doriyaga, oltitasi Antonio Doriyaga va ikkitasi Monakolik Grimaldi xonadoniga tegishli edi.
Jang
Flotlar oʻrtasidagi jang 1552-yil 5-avgustda Appenin yarimoroli atrofidagi Ponza va Terracina orollari oʻrtasida boʻlib oʻtdi. Usmonlilar askarlari bilan toʻla boʻlgan Genuyaning 7 ta urush kemalarini qoʻlga kiritganThe Mediterranean and the Mediterranean world in the age of Philip II by Fernand Braudel p.924 1.
Natija
Jang Fransuz-Usmonli ittifoqi gʻalabasi bilan yakunlandi. Buning natijasida Usmonlilar Sitsiliya, Sardiniya va Italiya qirgʻoqlariga keyingi uch yil davomida doimiy yurishlar uyushtirishdiKonstam, Angus (2008). Piracy: The Complete History. Osprey. p. 87. ISBN 9781846032400. Archived from the original on 3 January 2014. Retrieved 17 October 2016..

Turkum:Sulaymon I
Ashnam

Oshnom tumani – Afgʻonistonning shimoliy-sharqidagi Badaxshon viloyatida joylashgan qishloq.
 Geografiyasi 
Oshnom qishlogʻi Pokistonni kesib oʻtuvchi Hindukush togʻ tizmasining shimoliy chekkasida joylashgan va Jurm daryosining boʻyida, Koʻkcha daryosidan besh chaqirim uzoqlikda joylashgan.
 Tarixi 
2004-yil 6-aprelda Badaxshon viloyatining baʼzi qismlarida sodir boʻlgan zilzila Oshnom qishlogʻi ga ham zarar yetgazgan. Qishloq zilzila epitsentridan 25 kilometr uzoqlikda joylashganligi uchun Yevropa Ittifoqi tomonidan zilziladan keyin yordam koʻrsatilishi kerak boʻlgan hudud sifatida roʻyxatga olingan.

 Transport 
Qishloqqa eng yaqin aeroport shimoldan 64 km uzoqlikda, yaʼni Tojikistonning Xorugʻ shahrida joylashgan.

 

Turkum:Badaxshon viloyati qishloqlari
Alishoh Ragʻib Samarqandiy

Alisha Ragʻib Samarqandiy – samarqandlik yahudiy shoiri, fors tilida ijod qilgan. Buxoro-yahudiy sheʼriyat maktabi vakili‎ hisoblanadi. Alisha Ragʻib Samarqandiy aniq boʻlmagan maʼlumotlarga koʻra 1644-yil Samarqandda tugʻilgan. Hayotining asosiy qismini Samarqandda oʻtkazgan. Alishoh Ragʻib Samarqandiyning otasi savdogarlik bilan shugʻullangan. Oʻzi ham yoshlik yillarida savdo-sotiq bilan shugʻullangan. Keyinchalik esa sheriyat kechalariga borishga qiziqib qoladi. U yerda koʻplab Movarounnahrlik shoir va yozuvchilar bilan tanishgan. Alishoh Ragʻib Samarqandiy ijodi oʻrta asrlar Ispaniya yahudiy shoirlarining ijodi va fors-yahudiy adabiyotidan ilhomlangan, 1667-yil Ispanyaga tijoriy maqsad bilan sayohat qilgan va Ispanya adabiyotiga oid koʻplab kitoblarni ham olib keladi. Keyinchalik esa oʻzi ham kitob savdosi bilan shugʻullanishni boshlaydi, shaharning oʻzida katta kutubxona tashkillashtiradi. 1669-yil oʻzining „Shahzoda va soʻfiy“ (fors. sẖạhzạdh w ṵwfy̱y ‎) va „Hanuka-noma“ (ḥnwḩạ nạmh – „Xanukka kitobi“) sheʼrlarini yozgan. „Shahzoda va soʻfiy“ Ibrohim ibn Hasdayning „Podshoh oʻgʻli va rohib“ („Ben ha-melech ve-ha-nazir“) haqidagi forscha hikoyasi boʻlib, avvalroq yozilga dostonning qayta ishlanma shakli hisoblanadi. Barlom va Yoʻasaf kabi shoirlar ham ushbu asarga qayta ishlanma yaratishgan. Alisha Ragʻib Samarqandiy „Hanukanoma“ sida yahudiylarning yunonlarga qarshi qoʻzgʻoloni haqida hikoya qiladi, bu asarni Fors-yahudiy shoiri Imroniyning 1524-yilda yozilgan shu nomdagi asaridan ilhomlanib yozgan.
 

 
 Haqiqatlar. Fors va tojik xalqlari, shoir va donishmandlarining matallari. Naum Grebnev tarjimasi . N. Osmonovning eslatmalari. “Science”, M., 1968. Yangi nashr: Sankt-Peterburg, “ABC-Classics”, 2005. ISBN 5-352-01412-6

Turkum:Alifbo boʻyicha shoirlar
Jeonbuk milliy universiteti

Jeonbuk milliy universiteti (JBNU) – Janubiy Koreyaning Jeonju shahrida joylashgan davlat oliy taʼlim muassasasidir. Universitet 1947-yilda tashkil etilgan. Jeonbuk milliy universiteti 2023-yilgi QS jahon universitetlari reytingida 551-560 oʻrinlarni egalladi.
JBNU 14 ta bakalavriat va 16 ta magistratura (1 ta umumiy,9 ta ixtisoslashgan va 4 ta kasbiy yoʻnalish) kollejlarini oʻz ichiga oladi.
Universitetning Jeonju kampusida 32 000 ga yaqin talaba va 2 000 nafar professor-oʻqituvchilar faoliyat olib boradi. JBNU xalqaro taʼlim muassasalari bilan hamkorlik dasni qoʻllab-quvvatlaydi, hozirda 500 dan ortiq xalqaro talabalar universitetning magistratura bosqichida tahsil olishadihttps://www.jbnu.ac.kr/eng/?menuID=316.

 

 

Turkum:Janubiy Koreya universitetlari
Jim Davis (tadbirkor)

James S. Davis (1943-yilda tugʻilgan) – AQShlik milliarder, tadbirkor, New Balance kompaniyasi raisi va Major League Lacrossening ilk investorlaridan biri.

 Yoshlik davri 
James S. Davis 1943-yilda Massachusetts shatining Brookline shahrida tugʻilgan. Worcester Academy maktabida tahsil olgan va Middlebury Collegeda biologiya va kimyo fanlari boʻyicha bakalavr darajasini qoʻlga kiritganSarah C. Ray, 'Library named for Jim Davis '66 and his family', May 7, 2010 .

 Karyerasi 
Davis oʻz karyerasini Waltham shahridagi LFE korporatsiyasida sotuv menejeri va Kembrij shahridagi Applied Geodata Systems Division of Techven Associates kompaniyasida marketing menejeri sifatida boshlagan. 1972-yilda Bostonda joylashgan atigi 6 xodimga ega New Balance kompaniyasini sotib olgan va uni yillik oʻrtacha daromadi 2,5 milliard dollarni tashkil qiladigan 4000 nafar xodimlik global korporatsiyaga aylantirgan. Davis sport buyumlari ishlab chiqaruvchilari uyushmasi, xalqaro sport poyabzallari va kiyim-kechak ishlab chiqaruvchilari assotsiatsiyasi va Two/Ten jamgʻarmasi boshqaruv kengashi aʼzosi ham hisoblanadiMajor League Lacrosse Founders .

James University of Mainega 5 million AQSh dollari miqdorida hayriya qilgan. Qolaversa, oʻzi tahsil olgan Middlebury universitetida faxriy doktor unvonini qoʻlga kiritgan. Universitet hududidagi kutubxona ham Jim Davis sharafiga nomlangan.
Elaine Dundy

Elaine Rita Dundy (née Brimberg; 1921-yil 1-avgust – 2008-yil 1-may) – amerikalik yozuvchi, biograf, jurnalist, aktrisa va dramaturg.

 Tarjimai holi 
U New York shahrida Elaine Rita Brimbergda tugʻilgan. Elainening otasi polshalik yahudiy muhojir Samuel Brimberg boʻlib ofis mebellarini ishlab chiqaruvchi boʻlgan. Onasi latviyalik yahudiy edi. U multimillioner ishlab chiqaruvchi va ixtirochining qizi boʻlgan. Dundy uchta opa-singildan biri. Opasi Shirley Clarke, mustaqil kinorejissyor. Dundy Park Avenue uyida ulgʻaygan. U yerda gubernator tomonidan taʼlim olgan, lekin oxir-oqibat oʻrta maktabda oʻqishga majbur boʻlgan. Elainening maktab davridagi yigiti Terry dramaturg Maksvell Andersonning oʻgʻli boʻlgan. Keyinchalik ular yana uchrashishdi va turmush qurishdi. Otasi Dundyni New Yorkda uyda yashashini taʼkidlagan, ammo u oylik maoshi unga Parijda qisqa vaqt yashashi uchun yetishini oʻylab uydan chiqib ketadi. Ikkinchi jahon urushi oxirida Elaine Yevropaga sayohat qilib, dastlab Parijda (Fransiya) yashab, fransuz filmlarini dublyaj qiladi, keyin Londonga joylashadi va u yerda BBC radiosi spektaklida ishtirok etadi. 1950-yilda teatr tanqidchisi Kenneth Tynan bilan uchrasha boshlaydi va ikki hafta oʻtgach, birga yashashga qaror qilishadi. Ular 1951-yil 25-yanvarda turmush qurishdi, soʻng ularning Tracy (1952-yil 12-mayda tugʻilgan, London) ismli qizi dunyoga keldi. Qizaloq ulgʻaygach London va Gollivud teatr-kino elitasining bir qismiga aylandi.

 Faoliyati 

Dundyning aktrisa sifatdagi rollari orasida 1953-yilda „Douglas Fairbanks, Jr. Presents“ teleserialining „The Scream“ epizodi va BBC-TV-ning „Dinner at Eight“ koʻrsatuvida xizmatchi obrazlari bor edi. Dundy Lyuksemburg radiosining Orson Welles rejissyorligidagi Garri Lim dramalarida turli rollarni ijro etdi. 1955-yilda Dundy va Tynan Britaniyaning ITV tijorat tarmogʻi pudratchisi Associated-Rediffusion uchun suratga olingan „Orson Welles bilan dunyo boʻylab“ hujjatli filmida ham epizod sifatida ekran oldida paydo boʻldi.

 Asarlari 
Dundy 1958-yilda Parijdagi tajribalariga asoslanib, oʻzining birinchi „Dud Avocado“ romanini nashr etdi. Kitob eng koʻp sotilgan kitoblar roʻyxatining yuqori pogʻonasidan oʻrin oldi.
 Shaxsiy hayoti 
Elaine 1986-yilgacha Londonda uyini saqlab qoldi. Keyin qizining yonida boʻlish uchun Los Angelesga koʻchib oʻtadi. Oʻshanda qizi Treysi kostyumlar dizayneri edi; u kinorejissyor Jim McBridedga turmushga chiqqan.
Elainening 1964-yilda yozgan „The Old Man and Me“ romani 2005-yilda feministik nashriyot kompaniyasi Virago Press tomonidan qayta nashr etilgan va oʻsha yili Dundy Daphne du Maurierning 1932-yilda yozgan „I’ll Never Be Young Again“ romanining Viragoning qayta nashri uchun kirish soʻzini yozgan.
Mavlono Ismatulloh

Mavlono Ismatulloh  – (1503–1601) – tariqat va shariatning mashhur namoyandalaridan biri, shoir. Buxoro xonligida hukmronlik qilgan Shayboniylar sulolasi vakillari Koʻchkunchixon va Abdullaxon I davrida Samarqandda „Al’am ul-ulamo“ vazifasini bajargan.
Mavlono Ismatulloh 1503-yilda Samarqandda tavallud topgan. Uning otasi Mavlono Mahmud ibn Neʼmatulloh boʻlgan. Mavlono Ismatulloh silsilasi Joʻyboriy xoʻjalarga borib taqaladi. Dastlabki taʼlimni u otasidan oladi va keyinchalik Samarqanddagi madrasada tahsil oladi. Nishopur, Balx shaharlariga sayohat qilib, naqshbandiya tariqati asoslarini, fors va arab tillarini oʻrganadi.
Sharafuddin Roqimiy asarida Mavlono Ismatulloh Xoja Orif Revgar Buxoriy avlodi ekanligi toʻgʻrisida yozgan.
Mavlono Ismatullohning fiqh va hadis ilmiga oid „Dar odobi tahorat“, „Najot ul-qori dar qavoid ul-Qur’on“, „Hoshiya bar shahri Aqoid“, „Hoshiya bar shahri Mullo“, fors tilida yozilgan „Zohiriy va botiniy bilimlar donishmandi“ kabi asarlari mavjud .
Uning „Risolai raʼsiya“, „Risolai husniya“, „Suol va javobi mas’alai gʻaribiya“, „Az azobi qabr to oxir“ kabi risolalari ham mavjud. Ushbu asarlarda qazo va qadar, rizo, shaxs, ajrim, jamiyat, ziddiyat, jon va dunyo va boshqa bir qator diniy masalalarni uchratish mumkin. Mavlono Ismatullohning ilmiy risolalari boshlanish qismi roboiy, gʻazal, pand, roboiy bilan boshlangan. Mavlono Ismatulloh 1601-yilda vafot etgan boʻlib, qabri Xoja Ahror Valiy qabrining oʻng tomonida joylashgan.
Sharafuddin Roqimiy shayx vafoti munosabati bilan fors tilida 23 baytdan iborat marsiyani yozadi. Qosim Shayx u haqida shunday yozgan: „Mavlono Ismatulloh validiylar va laduniy ilmlar sohibidir“.

 

 

 
 

Turkum:Tasavvuf namoyondalari
Turkum:Alifbo boʻyicha olimlar
Turkum:Alifbo boʻyicha shoirlar
Krasnoznamenskiy tumani (Kaliningrad)

Krasnoznamenskiy tumani – Rossiya Federatsiyasining Kaliningrad viloyatidagi maʼmuriy-hududiy birlik. Mahalliy oʻzini oʻzi boshqarishni tashkil etish doirasida 2022-yil 1-yanvargacha u Krasnoznamenskiy shahar okrugiga, 2022-yil 1-yanvardan Krasnoznamenskiy munitsipal okrugiga kiritilgan. Maʼmuriy markazi – Krasnoznamensk shahri.
 Geografiyasi 
Maydoni 1280 km². Krasnoznamenskiy shimolda va sharqda Litva, janubda Nesterovskiy tumani, gʻarbda Nemanskiy tumani va janubi-gʻarbda viloyatning Gusevskiy tumani bilan chegaradosh. Qishloq xoʻjaligiga moʻljallangan yer maydoni 62,271 ming gektar. Viloyat hududining 1/4 qismini oʻrmonlar egallaydi. Munitsipalitet hududida 11737 kishi yashaydi, ulardan 3,4 ming nafari viloyat markazida – Krasnoznamensk shahriga toʻgʻri keladi. Viloyat hududida ushbu mintaqa uchun „Novo-Serebryanskoye“ va „Vostochno-Gorinskoye“ kabi boy neft konlari topilgan. Mintaqadan katta gaz quvuri oʻtadi va butun Kaliningrad viloyatining ehtiyojlarini qondiradi.
 Aholisi 
Tuman aholisi 2021-yilga koʻra 11082 kishini tashkil qiladi.
 Urbanizatsiya 
Shahar sharoitida (Krasnoznamensk shahri) okrug aholisining 30,85%i yashaydi.
 Tarixi 
Zamonaviy Krasnoznamenskiy tumani (shahar okrugi) qadimgi Prussiyaning ikkita tarixiy mintaqasi – Nadroviya (tumanning janubi-gʻarbiy qismi, 2000-yilga qadar Krasnoznamensk – Nesterov mintaqaviy avtomagistrali tomonidan okrugning janubiy chegarasidan chegaralangan. Instruch daryosi bilan kesishadi, keyin uning oqimi tumanning gʻarbiy chegarasigacha boradi) va Skaloviya (tumanning shimoli-sharqiy qismi) hududida joylashgan. Tuman 1946-yil 7-aprelda Königsberg viloyatining bir qismi sifatida Pilkallenskiy sifatida tashkil etilgan. 1946-yil 7-sentyabrda uning nomi Kaliningrad viloyatining Krasnoznamenskiy tumani deb oʻzgartirildi. 2004-yilda munitsipalitet okrugi shahar okrugiga aylantirildi. 2008-yilda shahar okrugi munitsipal tumanga aylantirildi. 2016-yilda munitsipal tuman yana shahar okrugiga aylantirildi. 2022-yilda shahar okrugi qayta munitsipal okrugiga aylantirildi.
 Aholi punktlari 
2016-yil 1-yanvargacha Krasnoznamenskiy munitsipal okrugi hududida bitta shahar va uchta qishloq aholi punkti mavjud edi:

Qishloq aholi punktlari:
 Alekseevskiy;
 Vesnovskiy;
 Dobrovolskiy.
1 ta viloyat ahamiyatiga ega shahar:
 Krasnoznamensk
Krasnoznamenskiy okrugi 55 ta aholi punktini oʻz ichiga oladi.
 Mahalliy hukumat 
Tuman rahbari:
 Makarov Viktor Georgievich
Adminstratsiya boshliqlari:
 Chubarev Dmitriy Anatolievich
 Madaniyati 
Krasnoznamenskiy tumanida tarixiy va madaniy yodgorliklarga kiritilgan 17 ta obyekt, 4 ta arxeologik yodgorlik, 4 ta 2-jahon urushida halok boʻlgan askarlarning ommaviy qabrlari, F. S. Antipenkovga bagʻishlangan memorial kompleks mavjud.
 

Turkum:Alifbo boʻyicha aholi punktlari
Turkum:Tumanlar
Turkum:Rossiya geografiyasiga oid chala maqolalar
Turkum:Kaliningrad viloyati
Polessk

Polessk (1946-yilgacha Labiau, nemischa: Labiau) – Rossiyaning Kaliningrad viloyatidagi shahar, Polesskiy tumanining maʼmuriy markazi.

Aholisi – 6926 kishi.

Shahar Kaliningraddan 46 km shimoli-sharqda, Deyma daryosining chap qirgʻogʻida joylashgan boʻlib, u boshqa daryo va kanallar bilan Pregolya daryosini Neman daryosi bilan bogʻlaydi.

 Tarixi 
Polessk birinchi marta 1249-yilda Labagov nomi bilan tilga olingan. Bu nom Prussiya lahjasida -ov qoʻshimchasi bilan „yaxshi“ yoki Laba (Deimaning sobiq nomi) daryosining nomidan olingan. 1642-yil 28-iyundan boshlab shahar hisoblangan.

1885-yilda Labiau 4744 nafar aholiga ega edi, ularning aksariyati lyuteranlar (29 katolik va 92 yahudiy).

1930-yilga kelib shaharda 5411 kishi yashagan, pivo zavodi va boshqa korxonalar faoliyat yuritgan.

1945-yildan SSSR (RSFSR) tarkibiga kiradi. 1946-yilda u Sharqiy Prussiya operatsiyasi paytida halok boʻlgan qoʻmondonlardan biri, Sovet Ittifoqi Qahramoni, gvardiya polkovnigi Sergey Ivanovich Polesskiy sharafiga Polessk deb oʻzgartirilgan. Boshqa maʼlumotlarga koʻra, 1946-yilda nomi oʻzgartirilganda, u oʻzining keng oʻrmonlari va ov joylari tufayli shunday nomlangan.

 Aholisi 
2020-yilgi Butunrossiya aholini roʻyxatga olish maʼlumotlariga koʻra, shahar aholisi soni boʻyicha Rossiya Federatsiyasidagi 1119 shahar ichida 1022-oʻrinni egallagan. 1989-yilgi aholini roʻyxatga olish maʼlumotlariga koʻra, Polesskda 6859 kishi, shu jumladan, 3314 erkak va 3545 ayol istiqomat qilgan.

 Iqtisodiyoti 
Polesskiy baliq konserva zavodi OAJ, Promkorm YoAJ, Kirovskiy pishloq zavodi OAJ va Zalesovskiy pishloq zavodi OAJ mavjud.

 

 
 Polesskiy kulturno-dosugoviy sentr 
Turkum:Rossiya shaharlari
Artur Adams

Artur Aleksandrovich Adams (1885–1969) Sovet harbiy razvedkachisi, Rossiya Federatsiyasi Qahramoni (17.06.1999). Sovet Armiyasining muhandis-polkovnigi.

 Tarjimai holi 
Artur Adams 1885-yil 25-oktyabrda Shvetsiyaning Eskilstuna shahrida tavallud topgan. Otasi shved, un tegirmoni muhandisi boʻlgan. Onasi yahudiy boʻlib, Sankt-Peterburgda tugʻilgan va oʻqituvchi boʻlib ishlagan. 1891-yilda Adamsning otasi vafot etdi, shu sababli onasi va bolalari Rossiyaga qaytishga majbur boʻlishdi. Adamsning onasi 1895-yilda vafot etdi. Uning katta akalari Sankt-Peterburgga joʻnab ketishdi va Artur 1898-yilgacha Novgorod viloyati, Chudovo qishlogʻida onasining qarindoshlari bilan yashadi. Adams 1899-yilda Kronshtadtdagi Boltiq flotining konlar sinflaridagi dengiz mexanikasi maktabiga oʻqishga kirib, 1903-yilda tugatdi. Maktabda oʻqiyotganda, RSDLP shahar tashkiloti bilan bogʻliq yashirin toʻgaraklar aʼzosi boʻlib, talabalar oʻrtasida varaqalar va sotsialistik ni tarqatdi.

Adams maktabni tugatgach, Mykolaivdagi kemasozlik zavodining kon ustaxonalarida amaliyot oʻtagan. Shaharga kelib, darhol RSDLP zavod tashkilotiga murojaat qildi. Tez orada zavodda ish tashlash boʻlib oʻtdi, shu sababli Adams zavodga qabul qilinmadi. Shundan soʻng Xersonga bordi va aloqa ustaxonalariga ishga kirdi. 1903-yil iyuldan Dnepr ogʻzini tozalash uchun port qurilishida ishladi. Adams 1904-yil avgust oyida politsiya tomonidan ishchilar oʻrtasida inqilobiy targʻibot uchun hibsga olingan. 1905-yil 10-sentyabrda abadiy surgunga hukm qilindi, ammo sudlanuvchining voyaga yetmaganligini hisobga olib, sud uni olti yillik qamoq jazosiga almashtirdi. 1905-yil 21-oktyabrda amnistiyaga binoan ozod qilindi va ikki oydan keyin Olonetsga surgun qilindi. Adams u yerdan qochib Odessaga yetib keldi va yana bir bor hibsga olindi. U ikkinchi marta Yakut viloyatiga deportatsiya qilindi, lekin yana qochib ketdi va bir muncha vaqt Sankt-Peterburgda yashirincha yashab, Finlandiyaga koʻchib oʻtdi.

 

Turkum:Moskvada vafot etganlar
Turkum:25-oktyabrda tugʻilganlar
Farxat Soyibov

Farxat Soyibov (1957-yil 2-yanvar; Buxoro viloyati, Jondor tumani) — Oʻzbekiston qahramoni, „Mehnat shuhrati“ ordeni sohibi.

Tarjimai holi
Farxat Soyibov 1957-yil 2-yanvar kuni Buxoro viloyatining Jondor tumanida tugʻilgan. 1985-yilda Toshkent politexnika institutini tamomlagan. 1974-yilda Navoiy kon-metallurgiya kombinatida ish boshlagan. 1975—1989-yillarda Markaziy kon boshqarmasi 2-gidrometallurgiya zavodi qurilish sexida nasos qurilmalari mashinisti, katta usta, usta-texnolog, quyultirish boʻlinmasi boshligʻi lavozimlarida ishlagan. 2009—2015-yillar oraligʻida shu kombinatning Shimoliy kon boshqarmasi 3-gidrometallurgiya zavodida masʼul lavozimlarda faoliyat yuritgan. Soyibov 1989-yildan 1992-yilgacha Zarafshon shahri rahbariyatida faoliyat yuritgan. Keyingi 2 yilda 2-gidrometallurgiya zavodi quyultirish sexida texnolog-sex va 1994—1995-yilddarda „Zarafshon-Nyumont“ Oʻzbekiston-Amerika qoʻshma korxonasi moddiy taʼminot boʻlimi boshligʻi boʻlgan.

Mukofotlari
„Mehnat shuhrati“ ordeni (2003-yil)
Oʻzbekiston qahramoni (2008-yil)
Sevgi tunneli

Sevgi tuneli –(ukra. Tunnel kohannya) – mahalliy ahamiyatga ega tabiiy yodgorlik. U Ukrainaning Rovno viloyatining Rovno tumanidagi Klevan qishlogʻi yaqinida, Klevandan Orjev qishlogʻiga olib boradigan temir yoʻl uchastkasida joylashganhttps://web.archive.org/web/20120120003824/http://www.arhinovosti.ru/2011/11/16/%E2%80%9Ctonnel-lyubvi%E2%80%9D-klevan-ukraina/http://iloveukraine.com.ua/p/hiOcYG.
thumb|180px|Sevgi tunneli
Bu botanika hodisasi – oʻrmon hududidagi yashil tunnel uzunligi taxminan 4 km boʻlib, u bir-biri bilan oʻzaro bogʻlangan chakalakzor va butalar tomonidan yaratilgan va aniq kamar shaklidagi zich tunnel hosil qiladi. Sanoat poyezdi ushbu yoʻnalish boʻylab kuniga uch marta oʻtadihttp://www.tourismontheedge.com/best-of/fairytale-train-track-tunnel-of-love-in-klevn-ukraine.html.Tunnel sayyohlar va juftliklar uchun ziyoratgoh hisoblanadi. Sayyohlik afsonasi bor, agar tunneldan oʻtayotgan sevishgan er-xotin tilak bildirsa, bu orzu amalga oshadi. Baʼzi yangi turmush qurganlar bu erga oʻzlarining his-tuygʻularini ifodalovchi gullar ekishadi.2013-yil noyabr oyi boshida OAVda tunnel boʻylab shaxmat taxtasi tartibida 700 metr uzunlikdagi daraxtlar profilaktika qilingani haqida xabarlar paydo boʻldi, prokuratura va Davlat ekologiya inspeksiyasi yetkazilgan zarar koʻlamini baholadi. Kesish natijasida „Sevgi tunneli“ vayron boʻlgan deb taxmin qilingan. Yaponiyalik rejissyor Akiyoshi Imazaki 2014-yilda „Klevan: Sevgi tuneli“ romantik dramasini suratga olgan. Film ilk bor 2014-yil 23-noyabrda Xanoy xalqaro kinofestivalida namoyish etilgan, biroq premyerasi 2015-yilda boʻlib oʻtishi rejalashtirilgan. Rasmning syujeti tunnel bilan bevosita bogʻliq.

 

Turkum:Meʼmoriy yodgorliklar
Berna Laçin

Berna Laçin(1970-yil 20-avgustda tugʻilgan) – turk aktrisasi va teleboshlovchi.

Istanbul Davlat Konservatoriyasi teatrshunoslik fakultetini tamomlagan. Laçin Gökkuşağı, Böyle mi Olacaktı, Ateş Dansı, Evdeki Yabancı, va Belalı Baldız kabi turli seriallarda suratga tushgan.Shuningdek Laçin vaqti-vaqti bilan ATV telekanalida „Her Şey“ kabi kundalik dasturlarda ham suratga tushgan.
 Filmografiya 
 Yil Sarlavha Rol Izoh 1990 Sevdiğim Adam Defne TV seriya Koltuk Belası Hülya Kaya Film 1991 Yarına Gülümsemek TV seriya 1993 Kızılırmak Karakoyun Hatice Film 1995 Gökkuşağı TV seriya Sahte Dünyalar Aysel TV seriya Bir Kadının Anatomisi Film 1997 İlk Aşk Begüm TV seriya Böyle mi Olacaktı Dr. Pervin Tuna TV seriya 1998 Ateş Dansı Handan TV seriya 2000 Evdeki Yabancı Aslı TV seriya 2002 Seni Yaşatacağım Dr. Zeynep TV seriya 2004 Bir Dilim Aşk Nehir TV seriya 2005 Belalı Baldız Dilek TV seriya 2007 Yıldızlar Savaşı Yıldız Aslan TV seriya 2013–2014 Aşk Ekmek Hayaller Leyla Değirmencioğlu TV seriya2019Merhaba Güzel VatanımFilm2022Maske Kimsin Sen?Koʻrsatuv
 Teatr 
 Dekorator : Donald Cherchill – Tiyatro Marti – 2014
 Turbulentlikdagi juftlik : Erik Assous – Tiyatro Istanbul – 2007
 Ikkinchi boʻlim : Nil Simon – Tiyatro Istanbul – 1997
 La Pelle : Kurzio Malaparte – Istanbul shahar teatri
 Teope : Çoşkun Büktel – Istanbul shahar teatri
 Gözlerimi Kaparim Vazifemi Yaparim : Haldun Taner – Istanbul shahar teatri
 Aile Şerefi
 

 
 
 

Turkum:Alifbo boʻyicha aktrisalar
Aleksandr Aksyonov

Aleksandr Aleksandrovich Aksyonov (1984-yilLyudi chesti i dolga, Saratov – 2022-yil 17-sentyabr, Volnovaxa yaqinida, Donetsk viloyati, Ukraina) – Rossiya harbiy xizmatchisi, podpolkovnik, 11-Qizil bayroqli havo kuchlari va havo mudofaasi armiyasining 18-chi armiya aviatsiya brigadasi qoʻmondoni oʻrinbosari. Rossiya Federatsiyasi Qahramoni (2022-yil).

 Hayoti 
Aleksandr Aleksandrovich Aksyonov 1984-yilda harbiy oilada tugʻilganLyudi chesti i dolga.

Rossiyaning Ukrainaga bostirib kirishida qatnashgan. 2022-yil 17-sentyabrda Aksyonov boshqargan Ka-52 vertolyoti Ukrainaning Donetsk viloyati Volnovaxa yaqinida urib tushirildi. Aksyonov va uning navigatori vafot etdi. 2022-yil 27-sentyabrda Saratovdagi Yelshanskoye qabristoniga dafn etilganLyudi chesti i dolga.

 Mukofotlari 

 Rossiya Qahramoni (2022-yil 14-noyabr; vafotidan keyin);
 Saratov shahrining faxriy fuqarosi (2023-yil 28-iyul; vafotidan keyin)Geroyu Rossii Aleksandru Aksenovu prisvoeno zvanie Pochetnogo grajdanina Saratova // IA „Vzglyad-info“.

 

Turkum:Rossiya Federatsiyasi qahramonlari
George Mosson

George Mosson (1851-yil 2-fevral, Aix-en-Provence – 1933-yil 3-sentyabr, Berlin) – kelib chiqishi fransuz boʻlgan nemis rassomi. Asosan gulli natyurmortlar, shuningdek, peyzaj va portretlari bilan mashhur boʻlgan.

 Biografiyasi 
Mosson 1851-yil 2-fevralda Fransiya janubidagi Aix-en-Provence shahrida tugʻilgan. Rassom 14 yoshida, yaʼni 1865-yilda Berlinga keladi va u yerda maktabdagi taʼlimini tugatgan. Uning rassomchilikdagi taʼlimi dastlab Berlin akademiyasida Carl Steffeck va Hermann Freese murabbiyligida boshlangan, keyinroq Veymar sanʼat maktabiga oʻqishga kiradi. 1884-yildan boshlab Mosson Berlinda oʻz koʻrgazmalarini oʻtkazgan.

1933-yil 3-sentyabrda Mosson Berlinda vafot etgan. Nemis rassomlari uyushmasi aʼzosi.

 Galereya 

 

 
 Rudolf Pfefferkorn: Die Berliner Secession: Eine Epoche Deutscher Kunstgeschichte. Haude & Spenersche Verlagsbuchhandlung, Berlin 1972; ISBN 3-7759-0150-7

Turkum:1933-yilda vafot etganlar
Turkum:3-sentyabrda vafot etganlar
Turkum:1851-yilda tugʻilganlar
Turkum:2-fevralda tugʻilganlar
Turkum:Rassomlar
Zafer Algöz

Zafer Algöz (1961-yil 30-avgustda tugʻilgan) – Turk aktyori, Salkım Hanımın Taneleri (1999) , A.R.O.G (2008) va Yahşi Batı (2010) filmlaridagi oʻynagan roli bilan tanilgan.

 Biografiya 
1975-yilda Bursa Davlat teatrida oʻtkazilgan aktyorlik darslariga bora boshlagan. 1980-yilda Anqara Davlat Konservatoriyasi Teatr boʻlimiga oʻqishga kirdi, 1985-yilda u terni tugatdi. Shu yilni oʻzida Bursa Davlat teatrida aktyorlik faoliyatini boshlagan.
1989 yilda Algoz Istanbul davlat teatriga tayinlandi. U bir nechta rollarni ijro etgan. Shuningdek, u koʻplab filmlar va telekoʻrsatuvlarda rol oʻynagan. Hozirda Istanbul davlat teatrida ishlaydi. 1989 yilda Algoz Istanbul davlat teatriga tayinlandi. U bir nechta rollarni ijro etgan. Shuningdek, u koʻplab filmlar va telekoʻrsatuvlarda rol oʻynagan. Hozirda Istanbul davlat teatrida ishlaydi. Algöz 1989-yilda Istanbul davlat teatriga tayinlandi.

 Teatr 
 Hamlet, William Shakespeare – Istanbul State Tiyatrosu
 Amadeus, Peter Shaffer – 
 Macbeth, William Shakespeare – Istanbul davlat teatri
 God of Carnage, Yasmina Reza – Istanbul davlat teatri
 Long Live Comedy, Anton Chekhov – Istanbul davlat teatri
 Black comedy, Peter Shaffer – Istanbul davlat teatri
 The Resistible Rise of Arturo Ui, Bertolt Brecht – Istanbul
 Münasebetsiz, Francis Veber – Donkişot Tiyatro
 Ay Işığında Şamata, Haldun Taner – Istanbul davlat teatri
 Yaşar Ne Yaşar Ne Yaşamaz, Aziz Nesin – Istanbul davlat teatri
 Babaanem Yüz Yaşında (La nona), Roberto Cossa

 Filmografiya 
Zafer Algöz quyidagi filmlar va teleseriallarda suratga tushgan:

Filmlar:
{{columns-list|colwidth=30em|
 Ayzek ile Bir Gece - 2023
 Karakomik Filmler 2 - 2020
 Karakomik Filmler - 2019
 Börü - 2018
 Görevimiz Tatil - 2018
 Arif V 216 - 2018
 Deli Aşk - 2017
 Kaçma Birader - 2016
 Ali Baba and the Seven Dwarfs - 2015
 Pek Yakında - 2014
 Uzun Hikâye - 2012
 Dedemin İnsanları - 2011
 Umut - 2009
 Yahşi Batı - 2010
 A.R.O.G - 2008
 Sınav - 2006
 Umut Adası - 2006
 O Şimdi Mahkum - 2005
 Duruşma - 1999
 Salkım Hanımın Taneleri - 1999
 Ağır Roman - 1997
}}
Televizion seriallar:

 Mukofotlari 
 10-chi Lions teatr mukofoti, 2010 yil, Eng yaxshi komediya aktyori'', God of Carnage

 Yana qarang 
 

 

Turkum:1961-yilda tugʻilganlar
Turkum:Turk aktyorlari
Turkum:Istanbullik erkak aktyorlar
Turkum:Turk kino aktyorlari
Park Min Young

Park Min Young (koreyscha:박민영; 1986-yil 4-martda tugʻilgan) – Janubiy Koreyalik aktrisa. Uning boʻyi 1.64 metr va vazni taxminan 41 kg. Park „Sungkyunkwan Scandal“(2010) tarixiy sarguzasht dramasidagi roli orqali mashhurlikka erishgan. Shundan soʻng u „City Hunter“ (2011), „Glory Jane“ (2011), „Doctor Jin“(2012), „A New Leaf“(2014), „Healer“(2014–2015), „Remember“ (2015–2016), „Queen for Seven Days“(2017), „Whatʼs Wrong with Secretary Kim“(2018), „Her Private Life“(2019), „When the Weather Is Fine“(2020), „Forecasting Love and Weather“(2022) va „Love in Contract“(2022) kabi teleseriallarida rol oʻynagan.
 Hayoti 

Park Min Young 1986-yilning 4-martida Seoulda oddiy koreys oilasida tugʻilgan. Park Min Young oʻrta maktabda oʻqiyotgan davrlarida XALQARO almashinuv talabasi sifatida AQShda tahsil olgan. 2013-yilning fevral oyida Park Seouldagi Dongguk universitetini teatr mutaxassisligi boʻyicha tamomlagan.
 Faoliyati 
Park Min Young 2005-yilda SK Telecom reklama roligida oʻzining koʻngilochar debyutini qilgan. Oʻzining aktyorlik faoliyatini bir yildan soʻng 2006-yilda „High Kick sitcom“ida boshlagan. U televideniya dramalarda „I Am Sam“(2007) filmidagi taniqli gangsterning yagona qizi rolini oʻynagan. „Ja Myung Go“(2009) dramasida yovuz malika rolini hamda „Running,Gu“(2010) filmida ikki marafon yuguruvchisi oʻrtasida qolgan qizni oʻynagan.2008-yilda esa BigBang guruhning Haru Haru qoʻshigʻida G-Dragonning sevgilisi rolini ijro etgan. Shuningdek, 2010-2017-yillarda Park Min Young koʻplab dramalarda rol ijro qiladi.

2018-yilda esa Park oʻzining birinchi romantik komediya dramasida Pak Seo Jun bilan birga „Whatʼs Wrong with Secretary Kim“ serialida rol ijro etgan va bu rol Parkning mashhurligini oshirdi. 2019-yilda Park Kim Chje Vuk bilan birga oʻzining ikkinchi romantik komediyali dramasi „Her Private Life“da rol oʻynaydi. 2020-yilda esa Seo Kang-Jun bilan birga JTBC telekanalining „Weather is Fine“ ishqiy dramasida rol oʻynagan. 2021-yilning 29-dekabrida Parkning „Namoo Actors“ agentligi bilan shartnomasini uzaytirmaslikka qaror qilganidan keyin u bu agentlik bilan shartnomasi oʻz nihoyasiga yetgani eʼlon qilgan. Oradan bir kun oʻtgach, „Hook Entertainment“ bilan shartnoma imzolagani eʼlon qilgan.
 

Turkum:Koreyaliklar
Turkum:Alifbo boʻyicha aktrisalar
Vanity Fair

Vanity Fair (loogtipi jurnal nomining katta harflar bilan yozilishidan yasalgan) — Amerika Qoʻshma Shtatlarida Condé Nast tomonidan nashr etiladigan madaniyat, moda sohasiga oid maqolalar chop etiladigan Amerika oylik jurnali.

Vanity Fairning birinchi versiyasi 1913-yildan 1936-yilgacha nashr etilgan. Jurnal 1983-yilda Conde Nast boshqaruvni qoʻlga kiritgandan soʻng qayta tiklandi va hozirda jurnal beshta xalqaro nashrni oʻz ichiga oladi. Radhika Jones 2018-yildan beri jurnal bosh muharriri sifatida ishlab kelmoqda. Vanity Fair chop etgan mashhurlarning suratlari va vaqti-vaqti bilan chop etgan tasvirlari atrofidagi bahs-munozaralari bilan tanilgan. Bundan tashqari, nashr oʻzining shijoat bilan yozilan maqolalari va ijtimoiy sharhlari bilan mashhur.

 Vanity Fair bosh sahifasi
Kathy Acker

Kathy Acker (1947-yil 18-aprel – 1997-yil 30-noyabr) amerikalik romannavis, dramaturg, va yozuvchi boʻlib, bolalikdagi travmaga bagʻishlangan oʻziga xos asarlari bilan tanilgan. Unga fransuz tanqidiy nazariyasi, tasavvuf, pornografiya, hamda klassik adabiyot katta taʼsir oʻtkazgan.

 Biografiyasi 
 Bolalik va yoshlik yillari 
Uning oilasi badavlat boʻlib,
madaniy jihatdan kelib chiqishi nemis-yahudiy boʻlsa-da, dini yahudiy emas edi. Uning otasi tomonidan buvisi Florens Vayl avstriyalik yahudiy boʻlib, erining qoʻlqop tikish biznesidan kichik boylik meros qilib olgan. Ackerning bobosi va buvisi Birinchi jahon urushi oldidan Elzas-Lotaringiyadan siyosiy surgun qilingan.

 Taʼlimi 
Acker Upper East Sidedagi qizlar uchun xususiy maktab – Birch Wathen Lenox maktabida oʻqidi. Brandeis universitetida klassikani oʻrgandi. 1966-yilda u Robert Ackerga turmushga chiqdi va uning familiyasini oldi. Robert Acker polsha-yahudiy muhojirlarining oʻgʻli edi. Uning onasi va oʻgay otasi oʻgʻlini badavlat insonga uylanishini xohlashgan edi va ularning nikohi uzoq davom etadi deb oʻylashmagan.
Kathy roman yozishga qiziqib qoladi va turmush oʻrtogʻi Robert bilan Kaliforniya universitetiga, San-Diegoga oʻqishga keladi, u yerda David Antin, Eleanor Antin va Jerome Rothenberg kabi ustozlardan tahsil oladi. U 1968-yilda bakalavr darajasini olgach, Nyu-Yorkka koʻchib oʻtadi. Nyu-York shahar kollejida yunon tiliga ixtisoslashgan klassika boʻyicha ikki yillik aspiranturada tahsil oladi, ammo aspirantura diplomini ololmadi. Nyu-Yorkdagi faoliyati davomida u kotib va porno ijrochi sifatida ishlagan.
 Oxirgi yillari va vafoti 
1996-yil aprel oyida Ackerga ko'krak bezi saratoni tashxisi qoʻyildi. 1997-yil yanvar oyida u Guardian gazetasining „Kasallik sovgʻasi“ („The Gift of Disease“) maqolasida anʼanaviy tibbiyotga boʻlgan ishonchini yoʻqotganligi haqida yozgan.
Oradan bir yarim yil oʻtgach, Acker 1997-yil 30-noyabrda 50 yoshida Tijuana saraton klinikasida saraton kasalligining asoratlari tufayli vafot etdi
Avangard (gipertovushli uchuvchi vosita)

Avangard (Ilgari Objekt 4202, Yu-71 va Yu-74 nomlari bilan tanilgan) Rossiyaning gipertovushli uchuvchi vositasi hisoblanadi (HGV). U ham yadroviy ham oddiy kallaklarni nishongacha yetkazib bera oladi.

 Tarixi 
Vladimir Putinning soʻzlariga koʻra, AQShning 2002-yildagi ABM shartnomasidan chiqishi Rossiyani gipertovushli qurollarni ishlab chiqarishni boshlashga majbur qildi: „Biz AQShning strategik raketaga qarshi mudofaa tizimini joylashtirganiga javoban ushbu gipertovushli qurollarni yaratishga majbur boʻldik“ degan. 2007-yilda AQShning Yevropada ballistik raketalarga qarshi mudofaa tizimini joylashtirish rejalari haqida soʻralganda, Putin „Rossiya gipertovush tezligida uchadigan hamda balandlik va traektoriyani ham oʻzgartirishga qodir boʻlgan mutlaqo boshqa turdagi strategik qurol tizimlarini ishlab chiqayotganini“ taʼkidlagan.

Avangard (oʻsha paytlari Yu-71 va Yu-74 deb nomlangan) 2015-yil fevralidan 2016-yil iyunigacha Orenburg viloyati Dombarovskiy aviabazasida sinovlardan oʻtkazilgan.

2016-yil oktyabr oyida Dombarovskiy havo bazasidan uchirilgan R-36M2 ogʻir ICBM yordamida navbatdagi parvoz sinovi oʻtkazilgan va Kura raketa sinov poligonidagi nishonni muvaffaqiyatli urgan.

2018-yil 1-mart kuni Rossiya Prezidenti Vladimir Putin Moskvada Federal Majlisga prezidentlik murojaatida qurolni sinovdan oʻtkazish tugallanganini va u seriyali ishlab chiqarishga oʻtganini maʼlum qilgan. Buni Strategik Raketa Kuchlari qoʻmondoni, general-polkovnik ham tasdiqlagan.

Rossiya Mudofaa vazirligi matbuot xizmati/ TASS xabariga koʻra, 2019-yilning 24–26-noyabr kunlari Yangi START shartnomasi tartib-qoidalariga muvofiq, gipertovushli uchuvchi vositaga ega "Avangard" raketa tizimi AQSh inspeksiya guruhiga namoyish etilgan. right|thumb| Avangard HGV ning uchirilishi Dombarovskiy havo bazasi, 2018-yil 26-dekabr2019-yil 27-dekabrda Avangard HGV bilan qurollangan birinchi raketa polki rasman jangovar xizmatga kirishgan.

2020-yil 19-sentabrda „Mashinostroyenia“ NPOning fan boʻyicha maslahatchisi Gerbert Efremov „Avangard“ ni rivojlanishiga qoʻshgan xissasi uchun Avliyo Endryu ordeni bilan taqdirlangan.

 Dizayni 
Avangart anʼanaviy ballistik raketalardan pastroq balandliklarda manevr qilish va harakat qilish qobiliyati bilan farq qiladi. Manevrlik va yuqori tezlikning kombinatsiyasi anʼanaviy raketalarga qarshi mudofaa tizimlari uchun jiddiy qiyinchiliklar tugʻdiradi.

Janeʼs (harbiy, milliy xavfsizlik, aerokosmik va transport mavzulariga ixtisoslashgan global ochiq manba razvedkasi) tomonidan ochiq manba tahliliga koʻra, Avangard mustaqil harakatlanish tizimiga ega boʻlmagan raketa tizimidir.

Avangardning yuqori tezligi unga yengilroq subsonik qanotli raketalarga qaraganda ancha yaxshi nishonga borish xususiyatlarini beradi. Avangardning ogʻirligi 2000 kgga yaqin va 20-27 Mach tezlikda harakatlanadi, bu esa kinetik energiyada 21 tonna TNT ekvivalentini hosil qiladiCould Russiaʼs Hypersonic Avangard ICBM Really Travel At 20-Times The Speed Of Sound?.
 

 

Turkum:Rossiyaning yadro qurollari
Turkum:Gipertovushli uchuvchi qurilmalar
Children Believe

Children Believe – 2019-yil oktyabr oyida ishga tushirilgan boʻlib, uning nomi Kanadadagi Xristian bolalar jamgʻarmasiga oʻzgartirildi. Kanadada tashkil etilgan jamgʻarma rivojlanayotgan mamlakatlardagi bolalar, olilar va jamiyat hayotini rivojlantirishni maqsad qilgan va bu maqsadni amalga oshirish uchun jamgʻarma beshta asosiy yoʻnalishini belgilab oldi: salomatlik va ovqatlanish; taʼlim; suv, sanitariya va gigiena; jamoat tashkilotlarini mustahkamlash; va barqaror turmush tarzini rivojlantirish. Bolalar hayotini rivojlantirishga yoʻnaltirilgan 12 ta xalqaro tashkilotlardan biri hisoblangan ChildFund Alliance tashkilotiga CHildren Believe xayriya jamgʻarmasi aʼzo boʻldi.
 
 Matbuot kotiblari va elchilari 
Children Believe jamg'armasi jamoat arboblari bilan hamkorlik qilish ularning ishlari uchun elchi vazifasini bajarishiga ishonishdi. Children Believe jamg'armasining elchilari Kanada jamoatchiligining xayriya ishlari bo'yicha xabardor qilish orqali o'z jamg'armasiga ega bo'ldi. Hozirda jamg'arma bolalar sporti boshlovchisi James Duthie, sport boshlovchisi Rachel Bonetta va radio boshlovchisi Sharon Caddy bilan faoliyat olib bormoqdi. Xayriya fondining Burkina Faso, Efiopiya, Gana, Hindiston, Nikaragua va Paragvayda o'z vakolatxonalariga ega.

 Qabul 
Children Believe xayriya fondi 2015-yilda MoneySense tomonidan Kanadadagi eng yaxshi 100 xayriya tashkilotlari roʻyxatida umumiy A− baho bilan baholandi. Ular Financial Post tomonidan 2014-yilda Kanadaning eng yaxshi 25 xayriya tashkilotidan biri sifatida tanlandi va B+ bahosi bilan baxolandi.

 
 Children Believe Official Website
MetaMask

MetaMask – Ethereum kriptovalyutasi bilan oʻzaro ishlash uchun yaratilgan hamyon dasturi. Ushbu dastur foydalanuvchilarga brauzer extensioni yoki mobil ilova orqali Ethereum hamyonini ishlatish imkonini beradi.
MetaMask ilovasi asosan Etheruemga asoslangan dasturlar ishlab chiqaruvchi ConsenSys kompaniyasi tomonidan rivojlantirib borilgan.

 Dastur xususiyatlari 
Ushbu ilova orqali foydalanuvchilar oʻz hisoblarining kalitlarini saqlashi va boshqarishi, tranzaksiyalarni koʻrishi, Ethereumga oid kriptovalyuta hamda tokenlarni yuborishi va qabul qilib olishi mumkin. Bundan tashqari, u hisoblarni markazlashmagan ilovalarga veb brauzer yoki mobil ilova orqali xavfsiz bogʻlay oladi.

Veb saytlar yoki markazlashmagan dasturlar veb saytlarga soʻrovlar yuboruvchi JavaScript kodi orqali foydalanuvchi hamyoniga bogʻlanishi mumkin .

Dastur eng yaxshi valyuta kursini topish uchun Ethereum tokenlarini almashinish xizmatini ham oʻz ichiga oladi. Bu xizmat MetaMask Swaps deb ataladi. Ushbu xizmatdan foydalinish orqali dastur xizmat haqqi sifatida tranzaksiyaning 0.875%ni oladi.

Bloombergning xabar berishicha, 2021-yilning Noyabr holatiga koʻra, MetaMask brauzer extensioni oylik qariyb 21 million faol foydalanuvchilarga ega boʻlgan.

 Tarixi 
MetaMask 2016-yilda ConsenSys tomonidan yaratilgan. 2019-yilgacha MetaMask faqatgina Google Chrome va Firefox veb brauzerlari uchungina extension sifatida mavjud boʻlgan. Ilovaning kriptovalyuta foydalanuchilari orasida mashhur boʻlganiga qaramasdan, bir necha yil davomida rasmiy mobil ilovasi mavjud boʻlmagan. MetaMask nomi orqali yaratilgan zararli ilovalar koʻp yillar davomida Google kompaniyasining Chrome Web Store va Google Play platformalarini boshqarishda anchagina muammolarga sababchi boʻladi. 2020-yilda Google Play baʼzi bir sabablarga koʻra MetaMaskning rasmiy test rejimidagi ilovasini oʻchirib yuboradi.
2019-yilning boshida, MetaMask oʻzining mobil ilovasini yopiq test rejimi uchun yaratishni boshlaydi. Keyinchalik, 2020-yilda iOS va Android platformalari uchun yaratilgan ilovalar ommaga taqdim etiladi.
2020-yilning oktabr oyida, MetaMask Swaps xizmati brauzer extensionlariga qo'shiladi. 2021-yilning mart oyida esa ushbu xizmat mobil ilovalarda ham mavjud bo'ladi.

 Tanqid 
Tanqidchilar MetaMaskning brauzer extensioni foydalanuvchilarning tranzaksiyalari manzillarini saqlashini asosiy kamchilik sifatida aytishgan.

MetaMask ayrim davlatlarda mavjud boʻlmagan blokcheyn node infrastruktura xizmatidan foydalanadi. Ushbu davlatlarda yashovchi foydalanuvchilar hamyonlariga kirish imkoni yoʻq ekanligini taʼkidlashgan. Bu esa MetaMask haqida salbiy fikrlar vujudga kelishiga olib keladi.
 

Turkum:Dasturiy taʼminot
Turkum:Kriptovalyuta
Turkum:Mobil ilovalar
Maksim Apletalin

Maksim Sergeyevich Apletalin (1987-yil 17-fevral – 2022-yil 27-noyabr) – rossiyalik harbiy xizmatchi, mayor, 25-alohida maxsus kuchlar polkining maxsus kuchlar batalyoni razvedka kompaniyasi komandiri. Rossiyaning Ukrainaga bostirib kirishi ishtirokchisi. Rossiya Federatsiyasi Qahramoni (2022, vafotidan keyin).

 Hayoti 
1987-yil 17-fevralda Volgograd viloyati, Voljskiy shahrida tugʻilganYelena Shumilova Vipusknik NVVKU Maksim Apletalin stal Geroem Rossii . vn.ru. 10 maya 2023Yekaterina Shamina Vipusknik NVVKU Maksim Apletalin poluchil zvanie Geroya Rossii posmertno . AiF-Novosibirsk. 10 maya 2023 goda.

Kollejni tugatgach, u maxsus kuchlarda xizmat qildi. Rossiya harbiylarining Suriyadagi xalqaro terroristik guruhlarga qarshi operatsiyasi ishtirokchisi. Apletalin 25-alohida maxsus kuchlar polkining maxsus kuchlar batalyonining razvedka kompaniyasi komandiri boʻlib xizmat qilganYekaterina Shamina Vipusknik NVVKU Maksim Apletalin poluchil zvanie Geroya Rossii posmertno . AiF-Novosibirsk. 10 maya 2023 goda.

Maksim Apletalin 2022-yil 2-dekabrda Voljskiyda dafn etilgan.

2023-yil 30-martda Rossiya Prezidentining farmoni bilan mayor Maksim Apletalinga harbiy burchini bajarishda koʻrsatgan jasorati va qahramonligi uchun vafotidan keyin Rossiya Federatsiyasi Qahramoni unvoni bilan taqdirlandiYelena Shumilova Vipusknik NVVKU Maksim Apletalin stal Geroem Rossii . vn.ru. 10 maya 2023.

 

Turkum:Rossiya Federatsiyasi qahramonlari

Turkum:Harbiylar
Cerro Largo departmenti

thumb|Melo shahri yaqinidagi Posta del Chuy mehmonxonasi.
Cerro Largo departamenti (ispancha talaffuzi:ˈsero ˈlaɾɣo) – Urugvay davlatining 9 ta departamentidan biri. Poytaxti Melo shahri. Departament mamlakatning sharqiy qismida joylashgan. Shimoli-sharqda Braziliya bilan chegarasi Yaguaron daryosi hisoblansa, janubda Treinta y Tres departamenti, gʻarbda Durazno departamenti va shimoli-gʻarbda Negro daryosi orqali Tacuarembó hamda Rivera departamentlari bilan tashkil qilgan chegaralari mavjud.

 Tarixi 
XVIII asrning oxiriga kelib bu hududlarda mahalliy aholidan tashqari, ispanlar va portugallar ham istiqomat qilgan. 1795-yilda ispan piyodalari kapitani Agustin de la Rosa portugal va hindlarning hujumlarini qaytarish uchun qal’a qurish maqsadida Melo shahriga asos solgan. 1816-yilda ushbu hudud portugallar tomonidan bosib olingan.
Shahardan 15 kilometr uzoqlikda joylashgan Posta del Chuy tarixiy mehmonxonasi va 1855-yilda Etcheverri tomonidan Chuy del Tacuarí daryosi ustida qurdirilgan tosh koʻprik mamlakatning eng mashhur tarixiy obyektlari hisoblanadi. Cerro Largo 1830-yilda tashkil etilgan Urugvayning dastlabki toʻqqizta departamentidan biridir. Keyinchalik departamentning katta bir qismida Treinta y Tres nomli yangi departament tashkil qilingan.

 Aholisi 

2011-yilda roʻyxatga olingan statistik maʼlumotlariga koʻra, Cerro Largo departamentida 84,698 (41,050 erkak va 43,648 ayol) nafar aholi va 35,841 ta xonadon mavjud. Cerro Largo departamenting 5,936 nafar aholisi qishloqlarda yashaydi.

Departamentning 2010-yildagi demografik koʻrsatkichlari:

 Aholining oʻsish sur’ati: 0.571%
 Tugʻilish darajasi: 15.95 tugʻilish/1000 kishi
 Oʻlim darajasi: 8.64 oʻlim/1000 kishi
 Oʻrtacha yoshi: 32.1 (31.0 erkaklar, 33.0 ayollar)
 Tugʻilganda kutilayotgan umr koʻrish:
 Umumiy aholi uchun: 75.86 yosh
 Erkaklar uchun: 72.58 yosh
 Ayollar uchun: 79.04 yosh
 Bitta xonadonning oʻrtacha daromadi: oyiga 18,880 peso
 Aholi jon boshiga shahar daromadi: oyiga 7<801 peso

 Asosiy shahar markazlari Boshqa shahar va qishloqlari 2011-yilgi maʻlumotlar asosida. Shahar / Qishloq Aholi soni Melo 51,830 Río Branco 14,604 Fraile Muerto 3,168 Isidoro Noblía 2,331 Aceguá 1,511 Tupambaé 1,122 Shahar / Qishloq Aholi soni Barrio López Benítez 522 Hipódromo 505 Lago Merín 439 Plácido Rosas 415 Barrio La Vinchuca 388

 Departament xaritasi 
thumb|left|480px|Cerro Largo departamenti xaritasi.

 Mashhur shaxslari 
 Aparicio Saravia, 1904-yilda Masoller jangida vafot etgan taniqli partiya rahbari.
 Villanueva Saravia, mintaqaviy partiya rahbari.
 Rodolfo Nin Novoa, Urugvay vitse-prezidenti (2005—2010).

 

 
 Official site – Intendencia de Cerro Largo / Geography and demographics 
 Official site – Intendencia de Cerro Largo / History of the department
 INE map of Cerro Largo Department
 Nuestra Terra, Colección Los Departamentos, Vol.18 „Cerro Largo“ 

Turkum:Urugvay departamentlari
Bornholm jangi (1563)

Bornholm jangi (1563) — Shimoliy yetti yillik urush (1563 – 1570) davridagi ilk dengiz jangi hisoblanadi.

 Jang 
Ushbu dengiz jangi 1563-yil 30-mayda Bornholm yaqinida boʻlib oʻtdi. Daniya eskadroni Jacob Brockenhuus(1521 – 1577) qoʻmondonligi ostidagi edi va 10 ta kemadan iborat boʻlgan. Shvetsiya eskadroni esa Yakob Bagge (1502 – 1577) qoʻmondonligi ostida va 19 ta kemadan iborat boʻlgan. Ikki flot Bornholm yaqinida bir-biriga duch kelishdi. Brockenhuus faqat uchta kemani jangga olib kirdi. Kemalarning nomlari Gerkules 81 (tugʻdor), Gektor 38 va Xyort 46 boʻlgan. Uch marta oʻq otilgan, oʻqlardan bir donasi shved kemasiga tegdi. Soʻngra Shvetsiyakuchlari juda tezlik bilan Daniya kemalarini qurshab oldi va ularga hujum qildi. 4 soatlik jangdan soʻng kemalarning uchchalasini ham qoʻlga oldi.

 

 

 Sundberg, Ulf (1998) Svenska krig 1521-1814 (Hjalmarson & Högberg) 
 Stiles, Andrina (1992) Sweden and the Baltic, 1523 – 1721 (Hodder & Stoughton) 
 Frost, Robert I. (2000) The Northern Wars, 1558-1721(Longman, Harlow)
Torjok

Torjok – Rossiyaning Tver viloyatidagi shahar. Torjok tumanining maʼmuriy markazi viloyat ahamiyatiga ega boʻlgan shahar (okrug) hisoblanadi.

Torjok Rossiyaning janubiy viloyatlaridan Novgorod va Sankt-Peterburgga yaqin joylashgan yirik savdo shahri. XV asrning oʻrtalariga qadar Novgorod Respublikasining chegara shahri boʻlgan.

Shaharda XVII–XIX asrlarning meʼmoriy yodgorliklari, jumladan, turar-joy binolari, cherkovlar, Borisoglebskiy va Tirilish monastirlari saqlanib qolgan. Poligrafiya sanoati va yongʻinga qarshi uskunalar ishlab chiqarish rivojlangan. Aholisi 41 116 kishini tashkil etadi (2021-yil holatiga).

 Geografiyasi 
Torjok Rossiyaning Yevropa qismida, Tverdan 63 km shimoli-gʻarbda, Valday togʻining etaklarida, Volganing chap irmogʻi boʻlgan Tvertsa daryosining ikkala qirgʻogʻida joylashgan. Shaharning maydoni 58,8 km². Dengiz sathidan oʻrtacha balandligi 165 m.

Tver Torjokdan 64 kilometr janubi-sharqda, Moskva esa 239 kilometr uzoqlikda joylashgan. Torjok temir yoʻl stantsiyasi Rjev, Lixoslavl va Soblagoga yoʻnalishlar kesishmasi bilan ulangan.

Torjok shahri Torjok tumanining markazi hisoblanadi.

Shahar Tvertsa daryosi kesib oʻtishi natijasida 2 qismga boʻlingan.

 Tarixi 
Torjok Rossiyaning eng qadimgi shaharlaridan biri. Torjok nomining kelib chiqish davri aniq emas. Taxminlarga koʻra shaharga X-XI asrlar oxirida Novgorod savdogarlari tomonidan asos solingan. Buni arxeologik qazishmalar natijalari tasdiqlaydi.

 Aholisi 
2020-yilgi Butunrossiya aholini roʻyxatga olish maʼlumotlariga koʻra shahar aholisi soni boʻyicha Rossiya Federatsiyasining 1119 ta shaharlari orasida 369-oʻrinda edi.

 Iqtisodiyoti 
Elektronika sanoati rivojlangan. „Rossiya temir yoʻllari“ OAJ lokomotiv xoʻjaligi bosh boshqarmasining loyiha-qurilish byurosining filiali Torjokda joylashgan.

 

 
 Официальный сайт администрации Торжка
 Официальный Туристический портал города Торжка 
 Информационный портал города. Официальное СМИ
Turkum:Rossiya shaharlari
Ladushkin

Ladushkin (ruscha Ladúshkin; nemischa Ludwigsort; litva Liudvigsortas; polyakcha. Ludwinów) – Rossiyaning Kaliningrad viloyatidagi shaharcha. OKATO kodi – 27203505. Kaliningrad va Polsha chegarasi oʻrtasida joylashgan. Aholi soni: 3,787 kishi (2010-yilgi aholini roʻyxatga olish maʼlumotlariga koʻra); 3,796 kishi (2002-yil aholini roʻyxatga olish maʼlumotlariga koʻra); 3,108 kishi (1989-yil aholini roʻyxatga olish maʼlumotlariga koʻra).

 Tarixi 

U 1314-yilda tashkil etilgan ushbu aholi yashash punkti dastlab Ludvigsort deb atalgan. Vistula lagunasi qirgʻoqlari va Tevton ritsarlari tomonidan qurilgan oʻrta asrlardagi Balga qal’asi xarobalari yaqinida joylashgan. 1454-yilda qirol Kasimir IV Yagellon anti-tevtonik Prussiya konfederatsiyasining iltimosiga koʻra, mintaqani Polsha Qirolligi tarkibiga kiritgan. Keyingi 13 yillik urushdan (1454–1466) soʻng, aholi punkti 1525-yilgacha Tevton ritsarlariGórski, pp. 96–97, 214–215, keyinroq esa dunyoviy Prussiya gersogligi qoʻmondonligi sifatida Polshaning bir qismi boʻlgan. 18-asrdan boshlab Prussiya qirolligi tarkibiga kirgan, 1871-yildan esa Germaniya tarkibiga kirgan, maʼmuriy jihatdan Sharqiy Prussiya provinsiyasida joylashgan.

Ikkinchi jahon urushidan keyin shahar Rossiya Sovet Federativ Sotsialistik Respublikasiga oʻtkazilgandan soʻng, u 1946-yilda bir yil oldin Sharqiy Prussiya hujumi paytida yaqin joyda halok boʻlgan Qizil Armiya askari Ivan Ladushkin (:ru:Ладушкин, Иван Мартынович) sharafiga Ladushkin deb oʻzgartirilgan.

 Administrativ va munitsipal statusi 

Maʼmuriy boʻlinishlar doirasida u ikkita qishloq aholi punkti bilan birga viloyat ahamiyatidagi shahar Ladushkin – tumanlarga teng maqomga ega maʼmuriy birlik sifatida kiritilganResolution #639. Viloyat ahamiyatiga ega Ladushkin shahri munitsipal bo'linma sifatida Ladushkinskiy shahar okrugi tarkibiga kiritilganLaw #396.

 

Turkum:Rossiya shaharlari